cyanic-selkie/wikianc huggingface dataset:
UEFA Euroopa Liiga 2016/17
Alagrupiturniir
Alagrupiturniiril on esindatud kokku 21 riiki. Astana, Celta Vigo, Dundalk, Hapoel Be'er Sheva, Konyaspor, Mainz 05, Manchester United, Nice, Olympiakós, Osmanlıspor, Sassuolo, Southampton ja Luganski Zorja tegid oma alagrupiturniiri debüüdi (kuigi Celta Vigo ja Olympiakós on varem UEFA Karika alagrupiturniiril osalenud, ning Manchester United ja Olympiakós on väljalangemismängude faasis osalenud kui UEFA Meistrite Liiga alagrupiturniiri kolmanda koha meeskonnad).
Väljalangemismängude faas
Väljalangemismängude faasis mängisi meeskonnad kahemängu süsteemil, korra kodus ja korra võõrsil, välja arvatud ühemänguline finaal. Iga ringi loosimise süsteem oli järgnev:
1/16-finaalid
1/16-finaalide loosimine toimus 12. detsembril 2016. Esimesed mängud mängiti 16. veebruaril, teised mängud 22. ja 23. veebruaril 2017.
1/8-finaalid
1/8-finaalide loosimine toimus 24. veebruaril 2017. Esimesed mängud mängiti 9. märtsil, teised mängud 16. märts 2017.
Veerandfinaalid
Veerandfinaalide loosimine toimus 17. märtsil 2017. Esimesed mängud mängiti 13. aprill, teised mängud 20. aprill 2017.
Finaal
Finaal mängiti 24. mail 2017 Friends Arenal Solnas Rootsis. "Kodu"meeskonna (administratiivse poole jaoks) selgitatakse lisaloosimisel, mis toimub pärast poolfinaalide loosimist.
Statistika
Statistika ei sisalda kvalifikatsiooni ringe ja väljalangemismängude ringe.
Hooaja meeskond
UEFA tehniline õppegrupp valis järgnevad 18 mängijad turniiri parimate koosseisu.
575 eKr
Aasta 575 enne Kristuse sündi ehk meie ajaarvamist. Vana-Roomas oli see CLXXIX (179.) aasta ab urbe condita.
Tähe-Lee Liiv
Tähe-Lee Liiv (sündinud 11. novembril 2003) on eesti pianist.
Tähe-Lee Liiv on edukalt osalenud arvukatel konkurssidel ja tal on noore pianisti kohta aukartustäratav repertuaar. 2019. aastal pälvis ta IX Eesti pianistide konkursi I preemia ja Tallinna Filharmoonia eripreemia.
Tähe-Lee Liivi esimene klaveriõpetaja oli Maigi Pakri, edasi Konstantin Bogino (Itaalia), Marrit Gerretz-Traksmann ja Ivari Ilja (Tallinna Muusikakeskkool) ning Hui-Ying Liu-Tawaststjerna (Sibeliuse akadeemia, Soome).
Tähe-Lee Liiv sai peavõidu saates "Klassikatähed 2020".
Isiklikku
Tähe-Lee Liivi ema Diana Liiv on pianist, samuti Diana ema.
Virblase
Virblase oli küla Tartumaal, ajalooliselt Raanitsa mõisa alal. Küla jääb tänapäeval Vissi küla alale. Kihelkondlikult kuulus küla Kambja kihelkonda. Küla kaotati 1977, mil see liideti Vissi külaga.
Kaberla kalmistu
Kaberla kalmistu (ka: Kaberla Kabeliväli) on Kuusalu vallas Kaberla külas asuv muinaskalmistu.
Kalmistut kasutati 13.–17. sajandini. Kalmistul tehti arheoloogilisi kaevamisi 1955–1966.
Viasat Nature
Viasat Nature (East) on teleoperaator Viasati tõsielukanal, mis on keskendunud loodusteemalistele dokumentaalfilmidele ja dokumentaalsarjadele. Viasat Nature'i peakorter asub Londonis Inglismaal. Algselt edastati telepilti vaid Skandinaavia maades, kuid mõne aasta pärast jõuti ka Ida-Euroopa ja Baltikumi turgudeni.
Eestis näidatakse kanalit originaalkeeles, eestikeelsete subtiitritega. Soovi korral venekeelse pealelugemisega.
Eesti kuulub Ida-Euroopa regiooni, kus edastatakse Tõsielukanali Viasat Nature East versiooni.
Välislingid
Viasat Nature koduleht. (Eesti keeles)
Kittilä lennujaam
pisi|Kittilä lennujaama terminal Kittilä lennujaam (IATA: KTT, ICAO: EFKT) (soome keeles Kittilän lentoasema) on lennujaam Soomes Kittiläs. Lennujaam tegeleb üldlennundusega ja hooajalise rahvusvaheliste lennuliinide haldamisega, tegu on ühe põhilise Põhja-Soome lennujaamaga. Lennujaama läbis 2017. aastal 325 160 reisijat, muutes lennujaama Soomes reisijaterohkuselt neljandaks lennujaamaks.
Alates 14. detsembrist 2018 saab Tallinna lennujaamast lennata hooajaliselt Kittilä lennujaama.
Eesti Etendusasutuste Liit
Eesti Etendusasutuste Liit (lühend: EETEAL) on aastal 1991 asutatud mittetulundusühing. Aastani 2006 kandis EETEAL nime Eesti Teatrijuhtide Liit. EETEALi juhatuse esimees on aastast 2023 Velvo Väli.
Põhikirja järgi on EETEALi eesmärk "oma liikmete kui tööandjate huvide esindamine ning teatri kui kunstivaldkonna igakülgne arendamine".
EETEALi asutajaliikmeteks on Rahvusooper Estonia ning Von Krahli teater, liit koondab enda alla etenduskunstide erinevad tahud. Peamiselt tegeldakse teatrite bürokraatliku poolega, administreeritakse ja püütakse loomeinimestele võimalikult head tingimused tööks luua. EETEAL töötab välja etendusasutuste rahastamissüsteemid, kollektiivlepingud ja muu vajaliku, mis on etendusasutuse paremaks ja õiglaseks majandamiseks vajalik.
Krūsāri
Krūsāri on küla (mazciems) Lätis Cēsise piirkonnas Zaube vallas. Aastail 2009–2021 kuulus küla Amata piirkonda.
Krūsāri asub valla keskosas merepinnast 186 meetri kõrgusel. Küla jääb valla keskusest Zaubest 6 ja Riiast 99 kilomeetri kaugusele. Seal asub Krūsāri bussipeatus.
Aastal 2007 oli külas 14 elanikku.
Kosovo 2018. aasta taliolümpiamängudel
Kosovo osales 2018. aasta taliolümpiamängudel Pyeongchangis. See oli esimene kord, kui Kosovo taliolümpiamängudel osales.
Kosovot esindas üks sportlane, kelleks oli mäesuusataja Albin Tahiri.
Mutsu järv
Mutsu järv on järv Võru maakonnas Võru vallas Mutsu külas. Veekogu pindala on 1,3 ha. Veekogu kaldajoone pikkus on 789 m. Veekogus on 1 saar.
Tehumardi (laev)
Tehumardi oli parvlaev jäälõhkuja.
Kuivastu-Virtsu liinil sõitis Tehumardi alates 1973. aastast.
Tehumardiga samatüübiline kuid moodsama tekiehitusega oli parvlaev Koguva.
Kapteni Jaak Maasiku väitel ei olnud Tehumardil 24 aasta jooksul kordagi jääolude tõttu reis tegemata jäänud. Vene mereregistri järgi kuulus Tehumardi klassi UL, mis lubas laeval töötada igasugustes jääoludes.
Alus lammutati 2004. aastal vanarauaks.
Franz Berwald
Franz Adolf Berwald (23. juuli 1796 Stockholm – 3. aprill 1868 Stockholm) oli rootsi helilooja.
Ta õppis viiulit isalt (Christian Friedrich) ja Jean Baptiste Édouard Du Puy juures, esinema hakkas üheksa-aastaselt. 1812–1818 oli ta Stockholmi õukonna-kapellis viiulimängija. 1819. aastast võttis ette reise Saksamaale, 1829. aastast elas Saksamaal, 1841. aastast Austrias. Ta õppis Berliinis füsioterapeudiks, asutas ortopeedia instituudi, kus töötas 1835–1844, seejärel pühendus kontsertidele ja loomingule. Tema loomingut iseloomustab julge vormilahendus, meloodiarikkus, kohati naiivne ilutsemine.
1842. aastal sai ta Stockholmi konservatooriumi õppejõuks ning Kuningliku Muusikaakadeemia liikmeks. Ta reisis 1846–1849 Pariisi, Viini, Salzburgi. Ta valiti "Mozarteumi" auliikmeks. Alates 1894 Uppsala ülikooli direktor, 1864–1867 Kuningliku Muusikaakadeemia pedagoog, 1867–1868 Stockholmi konservatooriumi professor. Muu hulgas oli ta 1850 Rootsi Sandö klaasitehase juhataja. Muusikas oli talle ideaaliks Felix Mendelssohn.
Looming
11 ooperit, sh "Gustav Wasa" 1827 Stockholm, "Estrella de Soria" 1868 (lav Salzburg 1841), "Modehandlerskan" 1845 Stockholm, "Eine ländliche Verlobung in Schweden" 1847 Viin, "Colconda Printsess" 1864 Stockholm; kuus sümfooniat 1820–1845, sh nr. 1 tõsine, nr. 2 kapriisne, nr. 3 Singuliere, nr. 4 naiivne; sümfooniline poeem "Leipzigi lahing", Viiulikontsert 1820, Kontsert 2 viiulile 1820, Teema variatsioonidega viiulile 1816, Klaverikontsert 1855, Konzert-stück fagotile 1827, viis klaveritriot, kolm keelpillikvartetti, kolm klaverikvintetti, Septett keelpillidele, Kvartett puhkpillidele klaveriga, 5 kantaati.
Harlem River Drive
pisi|Harlem River Drive Harlem River Drive on New Yorgis Upper Manhattanil kulgev 6,76 km pikkune põhja-lõuna suunaline rohelusega ääristatud tee. See kulgeb mööda Harlemi jõe paremkallast Tenth Avenuest Inwoodis kuni Triboroughi sillani East Harlemis.
Beñat Etxebarria
pisi|Beñat Etxebarria (2014) Beñat Etxebarria Urkiaga (tuntud ka lihtsalt kui Beñat; sündinud 19. veebruaril 1987 Igorres) on endine Hispaania jalgpallur (keskpoolkaitsja).
Ta alustas klubikarjääri Athletic Bilbaos, mille noorteakadeemiaga liitus ta 1998. aastal. Aastatel 2005–2008 mängis ta põhiliselt klubi reservmeeskonnas Hispaania tugevuselt kolmandas liigas. Hispaania kõrgliigas tegi ta klubi põhimeeskonnas debüüdi 29. oktoobril 2006 mängus CA Osasuna vastu.
2013. aasta juunis naasis Beñat Athletic Bilbaosse, kellega sõlmis viieaastase lepingu. Sinna jäi ta kuni hooaja 2019–20 lõpuni.
Tema klubikarjääri viimaseks klubiks jäi Austraalia kõrgliiga klubi Macarthur, kus ta mängis hooajal 2020–21.
2012. aastal kuulus Beñat neljas kohtumises Hispaania jalgpallikoondise koosseisu.
Keenia 2018. aasta taliolümpiamängudel
Keenia osales 2018. aasta taliolümpiamängudel Pyeongchangis. See oli neljas kord, kui Keenia taliolümpiamängudel osales.
Keeniat esindas üks sportlane, kelleks oli mäesuusataja Sabrina Simader.
Ääru
Ääru oli küla Tartumaal, ajalooliselt Vana-Prangli mõisa alal. Küla jääb tänapäeval Prangli küla alale. Kihelkondlikult kuulus küla Kambja kihelkonda. Küla kaotati 1977, mil see liideti Prangli külaga.
1582 on esimest korda mainitud nime Herro, seejärel 1638 Heharo kylle, 1839 Hero (talu), 1945 Hääru.
Joelinton
pisi|Joelinton 2019. aastal [[TSG 1899 Hoffenheimi särgis]] Joelinton Cássio Apolinário de Lira (sündinud 14. augustil 1996 Alianças) on Brasiilia jalgpallur, kes mängib ründajana Inglismaa Premier League'i klubis Newcastle United.
Ta alustas klubikarjääri Brasiilia klubis Sport Recife, mille põhimeeskonnas debüteeris ta 2014. aastal.
2015. aasta juunis liitus ta Saksamaa kõrgliiga klubiga TSG 1899 Hoffenheim. Esimesel hooajal mängis ta Saksamaa kõrgliigas vaid 18. detsembril mängus FC Schalke 04 vastu. Aastatel 2016–2018 mängis ta laenul Austria kõrgliiga klubis Viini Rapid. Seejärel naasis ta Hoffenheimi ning lõi hooajal 2018–19 Saksamaa kõrgliigas seitse väravat.
2019. aasta juulis siirdus ta Newcastle Unitedi, kellega sõlmis ta nelja-aastase lepingu. Üleminekusumma oli 40 miljonit naelsterlingit, millega oli ta Newcastle Unitedi ajaloo suurim ost. Inglismaa kõrgliigas lõi Joelinton esimese värava mängus Tottenham Hotspuri vastu.
2012. aastal mängis Joelinton neljal korral Brasiilia kuni 17-aastaste koondises ja lõi kaks väravat.
Haut-Rhini departemang
Haut-Rhini departemang on 2. järgu haldusüksus (departemang) Kirde-Prantsusmaal Grand Esti piirkonnas. Eestikeelne mööndav nimevariant on Ülem-Reini departemang.
Pärast Prantsuse-Preisi sõda annekteeriti departemang Saksa keisririigi koosseisu, kuna seal kõneldi saksa dialekte. Erandiks oli departemangu edelaosas Belforti ümbrus, mis oli peamiselt prantsuskeelne ja jäi Prantsusmaale, kus sellest moodustati Belforti territoorium. Pärast esimest maailmasõda tagastati Alsace-Lorraine Prantsusmaale ja departemang taastati, kuid Belforti sellega ei taasliidetud, sellest moodustati omaette departemang.
2015. aastani kuulus departemang Alsace'i piirkonda.
Departemang jaguneb halduslikult neljaks ringkonnaks:
2015. aasta haldusreformi käigus ühendati Colmari ja Ribeauvillé ringkond ning Thanni ja Guebwilleri ringkond.
Üleküla
Üleküla (varem Ülejõe) oli küla Tartumaal, ajalooliselt Rasina mõisa alal. Küla jääb tänapäeval Terepi küla alale. Kihelkondlikult kuulus küla Võnnu kihelkonda. Küla kaotati 1977, mil see liideti Terepi külaga.
1796 on esimest korda mainitud nime Üllejöe.
Anna Triik-Põllusaar
pisi|[[Nikolai Triik|Nikolai Triigi maalitud Anna Põllusaare portree]] Anna Põllusaar (12. september 1901 Pärnus – 21. märts 1998 Manly Vales, Sydney, Uus-Lõuna-Wales, Austraalia; alates 1931. aastast Triik-Põllusaar) oli eesti kunstnik.
Ta õppis Kunstiühingu Pallas kunstikoolis selle asutamisest 1919. aastal kuni 1926. aastani ja uuesti aastatel 1932–1935. Esmalt sai ta õpetust Nikolai Triigi maaliateljees ning pärast Triigiga abiellumist siirdus Pallase skulptuuriateljeesse. Sellegipoolest moodustavad tema loomingu valdava osa joonistatud ja akvarellis teostatud realistlikud portreed, kus on näha Nikolai Triigi selget eeskuju.
Jahid merel
"Jahid merel" on 1955. aastal Tallinna Kinostuudios valminud mängufilm. Filmi režissöör on Mihhail Jegorov.
Eesti 1924. aasta suveolümpiamängudel
Eesti osales 1924. aasta suveolümpiamängudel 44 sportlasega ja 5 spordialaga.
Villem Mend
Villem Mend lõpetas Tallinna Peetri Reaalkooli ja 1. juunil 1917 Pauli sõjakooli.
Mäestjärv
Mäestjärv (ka Sibula järv) on järv Võru maakonnas Võru vallas Saaremaa, Koloreino ja Palometsa külas. Veekogu pindala on 3 ha. Veekogu kaldajoone pikkus on 1131 m.
Villem Mend
27. septembrist 1917 kuni 20. märtsini 1918 teenis ta nooremohvitserina 3. Eesti rügemendis. Ta osales 30. novembrist 1918 Vabadussõjas, kus teenis Sõjavägede staabis sideohvitserina sõjaministri juures ja käskudetäitja ohvitserina (adjutant Sõjaministeeriumis) kuni sõja lõpuni. Ülendati 1. mail 1920 leitnandiks ja lahkus kaitseväe teenistusest 6. mail 1922.
Eesti 1924. aasta suveolümpiamängudel
Läti koondises
Eestlasest kergejõustiklane Juhan Oja ja Kreeka-Rooma maadleja Rudolf Rone võistlesid Läti koondise koosseisus.
Skoll
Skoll (ka Saturn XLVII, esmase tähistusega S/2006 S 8) on Saturni kaaslane, mis tiirleb ümber planeedi retrograadsel orbiidil.
Villem Mend
Isiklikku
Abielust Luise Mendiga (sündinud Jäddal; 1896–1982) sündis tütar Ingeborg Mend (1921–1992).
Skoll
Selle avastasid Scott S. Sheppard, David C. Jewitt ja Jan Kleyna, kes teatasid avastusest 26. juunil 2006 vaatluste põhjal, mis tehti 2006. aasta 5. jaanuarist kuni 30. aprillini.
Eesti 1924. aasta suveolümpiamängudel
Mängude käik
Olümpiamängude avatseremoonial kandis Eesti lippu maratonijooksja Jüri Lossmann.
Villem Mend
Isiklikku
Villem Mendi poolõed olid kindralmajorite Voldemar Riebergi ja Martin Jervani abikaasad.
Eesti 1924. aasta suveolümpiamängudel
Mängude käik
Eesti sportlased võitsid 6 medalit: Eduard Pütsep Kreeka-Rooma maadluses kulla, Alfred Neuland tõstmises hõbeda ja lisaks võideti 4 pronksi.
Tartu Hoiu-laenuühistu
Tartu Hoiu-laenuühistu on 2006. aastal Tartus loodud hoiu-laenuühistu. Ühistu õiguslikuks vormiks on tulundusühistu. Lisaks peakontorile Tartus on ühistul ka harukontorid Tallinnas (kesklinnas ja Nõmmel), Narvas ja Jõhvis. Ühistu tegevuspiirkond on Eesti Vabariik. Ühistul oli 2016. aastal 2468 liiget. Ettevõte peab end 1902. aastal loodud Tartu Eesti Laenu- ja Hoiu Ühisuse järglaseks.
Skoll
Skolli diameeter on umbes 6 km. Ühe tiiru ümber Saturni teeb ta 878,3 ööpäevaga (eeldusel, et albeedo on 0,04). Skoll tiirleb ümber Saturni sellest keskmiselt 17 665 000 km kaugusel.
Nime sai ta aprillis 2007 skandinaavia mütoloogia tegelase hiidhunt Skölli, Fenriri poja ja Hati venna järgi.
Pauļi
Pauļi on küla (mazciems) Lätis Cēsise piirkonnas Zaube vallas.
Pauļi asub valla lääneosas merepinnast 125 meetri kõrgusel. Küla jääb valla keskusest Zaubest 3 ja Riiast 78 kilomeetri kaugusele. Seal asub Pauļi bussipeatus.
Pauļi on tekkinud endise Pauļi karjamõisa (Paulhof) hoonetekompleksi juurde. Aastail 2009–2021 kuulus küla Amata piirkonda.
Aastal 2007 oli külas 15 elanikku.
Tartu Hoiu-laenuühistu
Tartu Hoiu-laenuühistu on ühistuline finantseerimisasutus. Tartu Hoiu-laenuühistu omanikud on ühistu kliendid, kes määravad ühistu tegevussuuna ning kel on õigus teenuste tarbimisel proportsionaalsele osale jaotatavast kasumist.
pisi|Tartu Hoiu-laenuühistu peahoone Tartus, Raekoja plats 20
Tartu Hoiu-laenuühistu on seadnud endale eesmärgiks areneda ühistupangaks ning kujundada seeläbi Eestis üleüldise rahvapanganduse süsteemi.
Ajalugu
Ühistu kanti äriregistrisse 28. detsembril 2006 Tartu Hoiu-laenuühistu nime all.
2007. aastal liitus ühistu Eesti Hoiu-laenuühistute Liiduga. 2008. aastal astus Tartu Hoiu-laenuühistu Eesti Ühistegelise Liidu liikmeks. 2009. aastal avas Tartu Hoiu-laenuühistu esinduse Tallinnas.
2010. aastal toimetas Tartu Hoiu-laenuühistu Hillar Palametsa juhtimisel saatesarja "Ex unitate vires". Saatesari tutvustas ühistegevuse, panganduse, rahanduse ja hoiu-laenuühistu põhimõtteid võrdlevalt nii ajaloolises kui kaasaegses plaanis.
1. ja 2. aprillil 2011 tähistas Tartu Hoiu-laenuühistu oma 109. aastapäeva Konstantin Moscovici paaniflöödi kontsertide seeriaga.
2011. aastast annab Tartu Hoiu-laenuühistu välja kord kuus ilmuvat ajalehte Ühistuleht ning toimetab Nõmme Raadios "Ühistusaadet".
Tegevus
Käesoleval ajal on Tartu Hoiu-laenuühistu bilansimaht ligikaudu 15 miljonit eurot, liikmete arv on ligikaudu 3000. 2006. aastal alustas Tartu Hoiu-laenuühistu kahe teenusega: tähtajaline hoius ja laen. Hiljem on teenuste valik laienenud.
2011. aasta 1. detsembrist alates annab Tartu Hoiu-laenuühistu ringlusse ühistusisest maksevahendit Eesti veksel. Veksli väärtus kaubandustehingutes on 1:1 euroga, kuid Tartu Hoiu-laenuühistu müügipunktidest on veksleid võimalik soetada hinnaga 1 veksliühik = 0,90 eurot. See suunab liikmed tarbima üksteise kaupu ning teenuseid.
Liikmeks saamine
Tartu Hoiu-laenuühistu liikmeks võivad astuda kõik Eestis alaliselt elavad või kinnisasja omavad inimesed. Samuti võivad liikmeks astuda kõik juriidilised isikud, kelle asukohaks on Eesti, v.a riik ja kohaliku omavalitsuse üksused.
Liikmesus
Tartu Hoiu-laenuühistu on Eesti Hoiu-laenuühistute Liidu ja Eesti Ühistegelise Liidu liige.
Logo
Tartu Hoiu-laenuühistu logo kujutab inimest, kelle kohal olevad ümmargused elemendid tähistavad häid mõtteid ja nende teostumist. Ühistu hinnangul võib logo meenutada ka Eesti rahvussümbolit rukkilille.
Isikud
Tartu Hoiu-laenuühistu juhatuse esimees on alates 2006. aastast rahanduse teadur Andro Roos. Juhatuse liikmed on Liina Nulk ja matemaatik Märt Riiner. Tartu Hoiu-laenuühistu nõukogu esimees on endine Tartu ülikooli prorektor Valter Haamer. Nõukogu liikmed on Elle Roos ja Harry Raudvere.
Tartu Hoiu-laenuühistu Tartu kontorit juhib Liina Nulk, Tallinna kontorit Jane Hämarik, Narva kontorit Julia Borissenko ning Jõhvi kontorit Monika Kreilis.
Eesti Teatriliidu Teabekeskus
Eesti Teatriliidu Teabekeskus oli aastatel 2001-2007 Tallinnas tegutsenud organisatsioon, mille asutas Eesti Teatriliit. Aastal 2007 loodi Eesti Näitemänguagentuuri ja Eesti Teatriliidu Teabekeskuse ühinemisel Eesti Teatri Agentuur, mis võttis üle kahe asutuse töökohustused.
Ärmiku
Ärmiku sai küla staatuse 1945.
1839 on esimest korda mainitud nime Ermiko (talud), seejärel 1945 Herniko, Arniko (Härmiku).
Eesti sadamate loend
Eesti sadamate loend loetleb Eesti sadamaid.
Mālmuiža
Mālmuiža on küla (mazciems) Lätis Gulbene piirkonnas Lejasciemsi vallas.
pisi|tühi|Mõisa häärber
Fikri Işık
pisi|Fikri Işık (2017) Fikri Işık (sündinud 13. septembril 1965 Babacanis Gümüşhane provintsis) on Türgi poliitik, Õigluse ja Arengu Partei liige. Ta on aastast 2007 Türgi Suure Rahvuskogu liige. Ta oli aastatel 2013–2016 Türgi teaduse, tööstuse ja tehnoloogia minister. 24. maist 2016 kuni 19. juulini 2017 oli ta Türgi kaitseminister.
Ta sündis aastal 1965 Babacanis Şirani ringkonnas Gümüşhane provintsis. Ta on õppinud Ankaras Lähis-Ida Tehnikaülikoolis matemaatikat.
Ta on töötanud matemaatika ja inglise keele õpetajana erakoolides İzmitis ja İstanbulis. Lisaks on ta töötanud mänedžerina toiduainete tööstuses.
Isiklikku
Ta on abielus ja tal on neli last.
Viasat Explore
Viasat Explore on ettevõtte Viasat tõsielukanal, mis on keskendunud loodusteemalistele dokumentaalfilmidele ja dokumentaalsarjadele. Viasat Explore'i peakorter asub Londonis Inglismaal. Algselt edastati telepilti vaid Skandinaavia maades, kuid hiljem jõuti ka Ida-Euroopa ja Baltikumi turgudeni. Alates 2012. aastast edastatakse kanalit ka HD-kvaliteedis.
Eestis näidatakse kanalit originaalkeeles, eestikeelsete subtiitritega. Soovi korral venekeelse pealelugemisega.
Helme mõis
Helme mõis (saksa keeles Schloß Helmet) oli rüütlimõis Helme kihelkonnas Viljandimaal. Nüüdisajal jääb mõis Valga maakonda Tõrva valda.
Keskajal asus enam-vähem mõisa kohal Helme ordulinnus.
Enne 1919. aasta mõisate võõrandamist olid mõisa viimased omanikud Strykid.
Mõisahooned
Helme lossipargis asus esimene Friedrich von Schilleri mälestusmärk (1805, hävinud)
1810. aasta Pärnu-Viljandi ülemkirikueestseisja von Liphardti korralduse alusel asutas Helme mõisnik Gustav von Rennenkampff Helme vallas asuwasse Vanakoollitare tallu kooli, mis oli esimene haridusasutis ka Helme kihelkonnas.
Õhukott
Õhukott (mitmuses õhukotid, ladina saccus pneumaticus, mitm sacci pneumatici) on osadel selgroogsetel hingamiselundkonna osa.
Õhukoti areng, anatoomia, asend, arv, kuju, morfoloogia, füsioloogia, histoloogia ja patoloogia võivad suuresti erineda nii liigiti kui ka indiviiditi.
Lindudel
Õhukotid paiknevad lindudel kehaõõnes. Need on õhukeseseinalised limaskesta moodustised mis on ühendatud bronhidega ja moodustavad ohtralt sopistusi luudesse.
Lindudel on kokku 9 õhukotti (nii paarilised kui paaritud) ja neid eristatakse asendi järgi järgmiselt:
Lindudel osalevad õhukotid õhureservuaarina hingamisel.
Väikene Mäestjärv
Väikene Mäestjärv (ka Väike Mäestjärv) on järv Võru maakonnas Võru vallas Saaremaa ja Koloreino külas. Veekogu pindala on 1,3 ha. Veekogu kaldajoone pikkus on 426 m.
Filosoofiaolümpiaad
Filosoofiaolümpiaad on kahevooruline võistlus gümnasistidele, kus võisteldakse filosoofilise essee kirjutamises, väitluses, filosoofia ajaloo ja mõistete ning loogika põhimõtete tundmises. Kohaliku olümpiaadi võitjad pääsevad Eestit esindama rahvusvahelisel filosoofiaolümpaadil.
Olümpiaad toimub Tartu Ülikooli teaduskooli egiidi all ja selle algatas 2004. aastal Leo Luks.
Filosoofiaolümpaad on korraldatud kahes voorus. Esimene voor on iseseisvalt kirjutatud emakeelne filosoofiline essee ühel etteantud teemadest, mis enamasti on tsitaadid mõnelt tuntud filosoofilt. Teise vooru pääseb edasi esimese vooru kümme parimat ning teise vooru raames kirjutatakse võõrkeelne essee (see on ka rahvusvahelise olümpiaadi programmis), väideldakse, tehakse loogikatest ning test filosoofia ajaloo ja mõistete tundmisest.
Dordogne'i departemang
Dordogne'i departemang on 2. järgu haldusüksus (departemang) Prantsusmaal Nouvelle-Aquitaine'i piirkonnas.
Departemang on saanud nime Dordogne'i jõe järgi.
Departemang jaguneb halduslikult järgmiselt:
Eric Freeman
Eric Freeman (sündinud 13. juulil 1965 Minnetonkas Minnesota osariigis) on Ameerika Ühendriikide näitleja.
Tema tuntuim roll oli 1987. aasta filmis "Silent Night, Deadly Night Part 2".
Hummuli mõis
pisi|Hummuli mõisa peahoone (2012) Hummuli mõis (saksa keeles Hummelshof) oli rüütlimõis Helme kihelkonnas Viljandimaal. Nüüdisajal jääb endine mõisasüda Valga maakonda Tõrva valda.
Mõisat mainiti esimest korda aastal 1470.
Mõisa kahekorruseline uusgooti stiilis peahoone ehitati 1860. aastatel.
Sadaf Taherian
Sadaf Taherian (pärsia keeles صدف طاهریان ; sündinud 1. novembril 1988) on Iraani näitleja ja endine modell. Enamik filme, milles ta mänginud, on Iraani.
Władysław Tarnowski
Władysław Tarnowski (4. juuni 1836 Wróblewice Drogobõtši lähedal (tänapäeval Ukraina) – 19. aprill 1878 San Francisco lähedal) oli poola kirjanik, näitekirjanik; helilooja ja pianist.
Looming
Tarnowski kirjutas tantsulisi klaveripalu kontsertteostena. Uuendas mitmeid žanre: nokturn, polonees.
Edmund-Aleksander Laansalu
Edmund Aleksander Laansalu (aastani 1936 Edmund Aleksander Landsmann; 29. november 1913 Vao vald, Virumaa – 6. juuli 1973 Paide) oli eesti vaimulik.
Blacky (album)
"Blacky" on ansambli Blacky esimene album, mis ilmus aastal 2000.
Ansambli Blacky asutas 1998. aastal laulja Lea Dali Lion. Ansamblis musitseeris ta toona neiupõlvenimega Lea Teemets koos oma esimese abikaasa Elmar Liitmaaga.
Edmund-Aleksander Laansalu
Ta lõpetas aastal 1932 Jakob Westholmi Gümnaasiumi. Aastatel 1933–1937 õppis ta Tartu Ülikooli usuteaduskonnas. Aastal 1938 kaitses ta tööga "Uuemad voolud usuõpetuses. Kirjeldus ja hinnang." magistriväitekirja. Ta oli EÜS-i vilistlane. Ordineeriti 26. detsembril 1938 õpetajaks.
Ergas Leps
Ergas Leps (sündinud 25. augustil 1939 Tallinnas) on eesti rahvusest Kanada keskmaajooksja.
Ta põgenes septembris 1944 koos vanemate ja vennaga Pärnu kaudu Rootsi. Juulis 1950 emigreeruti kalatraallaevaga Göran Rootsist Kanadasse. Ta lõpetas Michigani Ülikooli ja ta on töötanud kooliõpetajana.
17-aastaselt alustas ta jooksutreeninguid. Ta kaitses tosina aasta jooksul Kanada värve. Ta on võistelnud Rooma ja Tokyo olümpiamängudel.
Agasilla
Agasilla oli küla Pärnumaal, ajalooliselt Jõõpre mõisa alal. Küla jääb tänapäeval Jõõpre küla alale. Kihelkondlikult kuulus küla Audru kihelkonda. Küla kaotati 1977, mil see liideti Jõõpre külaga.
1839 on esimest korda mainitud nime Agasilla. Küla on samastatud keskajal mainitud külaga Ochelsitz.
Eesti NSV Riiklik Teatriinstituut
Eesti NSV Riiklik Teatriinstituut (ka: Eesti Riiklik Teatriinstituut, lühend ERTI) oli aastatel 1946–1950 Tallinnas tegutsenud kõrgemat teatrialast koolitust andnud õppeasutus.
Kooli lõpetas kolm lendu (kolmas lend 1951 Tallinna Riikliku Konservatooriumi juures) draamanäitlejaid.
Enamikust esimese lennu lõpetanutest sai 1949. aastal Võrru üle viidud Lõuna-Eesti Teatri tuumik.
Hülsede vald
Hülsede on vald Saksamaal Alam-Saksi liidumaal Schaumburgi kreisis.
Rževi raudteesild
pisi|Rževi raudteesild [[Volga ülemjooksul (foto 2011)]] pisi|Rževi raudteesild Volga ülemjooksul (foto 20. sajandi algusest) Rževi raudteesild on sild üle Volga jõe Rževis Tveri oblastis.
Raudteesild on üheteeline, tarinduselt kaheavaline paralleelvöödega metallsõrestiksild ülemise sõiduteega.
Volga ülemjooksul asuva silla üldpikkus on 170 m.
Silla rajamine
1888. aastal anti käiku Rževi–Vjazma raudtee. Selle ehituse raames avati 1888. aastal Rževi raudteesild, mis oli esimene alaline sild üle Volga jõe Rževis.
Taastamine ja rekonstrueerimine
Teise maailmasõja käigus 1941. aasta oktoobris Punaarmee taganemisel sild õhiti. See tekitas linnas paanika ja halvas Punaarmee varustuse evakueerimist.
Sild taastati aastatel 1943. aasta mais. 1957. aastal sild rekonstrueeriti: olemasolev sõrestik asendati paralleelsete vöödega metallsõrestikfermi vastu.
Eesti 1920. aasta suveolümpiamängudel
Eesti osales 1920. aasta suveolümpiamängudel 14 sportlasega ja 3 spordialaga. See oli esimene kord, kui Eesti esines olümpiamängudel eraldi riigina.
ESS Kalev saatis Belgia Olümpiakomiteele osavõtutaotluse, millele saabus küllalt lootusetult kõlav vastus: võistlejate ülesandmine olümpiamängudeks võib toimuda Venemaa Olümpiakomitee kaudu, kuna Eesti Vabariik ei ole ROK-i liige. Johannes Villemsoni juhtimisel asuti otsima muid võimalusi. Ühendusse astuti Eesti tolleaegse saadikuga Londonis, Kalevi seltsi liikme Ants Piibuga, kes omakorda saatis kirja Belgia OK-le, et taotleda eestlaste osavõttu olümpiamängudest. Sealne olümpiakomitee andis meie taotluse edasi ROK-i presidendile Pierre de Coubertinile. Pariisis oleva kalevlase, Eesti saadiku Karl Robert Pusta ja P. de Coubertini läbirääkimiste tulemustest informeeris ROK-i president belglasi, kes teatasid ametlikult, et Eesti soov on rahuldatud, kuid tuleb luua sporditegevust juhtiv keskne organisatsioon.
maadlejad
Herman Kruusenberg, Artur Kukk, Mihkel Müller, Eduard Pütsep;
tõstjad
Karl Kõiv, Alfred Neuland, Alfred Schmidt.
Eestlaste teekond olümpialinna kulges Tallinnast aurikul Viola Helsingisse, sealt koos Soome koondislastega aurikul Oihonna Antwerpenisse.
Võistlusvorm oli valge õlgkübar, sinine ülikond, kollased kingad, valge särk ja lips (kodumaalt sõideti välja tollases kaitseväeriietuses ja võistlusvorm muretseti alles kohapeal).
Eesti lippu kandis avadefileel kuulitõukaja Harald Tammer.
Sõiduraha kogumiseks korraldati ülemaalised korjandused ja anti välja loteriipiletid üldtiraažiga 30 000 (á 10 marka). Valitsuselt kaubeldi välja 18 000 Soome marka ja 20 000 Prantsuse franki. Sõjaministeeriumist saadi teemoonaks mitu kasti lihakonserve, biskviite ja paar puuda võid.
Eesti sportlased võitsid 3 medalit: Alfred Neuland tõstmises kulla, Jüri Lossmann maratonis hõbeda ja Alfred Schmidt tõstmises hõbeda.
Alt-Kaansoo
Alt-Kaansoo oli küla Pärnumaal. Küla jääb tänapäeval Kaansoo küla alale. Küla kaotati 1977, mil see liideti Kaansoo külaga.
Kunnaland
Kunnaland (ka Sossi Kunnaland, Konnaland, Määsjärv) on järv Võru maakonnas Võru vallas Saaremaa ja Koloreino külas. Veekogu pindala on 1 ha. Veekogu kaldajoone pikkus on 463 m.
Aleküla
Aleküla oli küla Pärnumaal, ajalooliselt Uue-Vändra mõisa alal. Küla jääb tänapäeval Mustaru küla alale. Kihelkondlikult kuulus küla Vändra kihelkonda. Küla kaotati 1977, mil see liideti Mustaru külaga.
Umbes 1900 mainitakse talu rühma nimega Алле.
Marjareha
Marjareha on varrega tööriist marjade korjamiseks. Reha saab kasutada pohlade, mustikate ja karusmarjade korjamiseks.
Marjareha võib pehmeid marju rikkuda, mistõttu tuleb pehmete marjade jäänused saagist välja pesta. Tööriista vale kasutus võib kahjustada taimejuuri või tõmmata taime mullast välja, vähendades järgmise aasta saaki. Hoolimata võimalikest taimekahjustustest on marjarehaga korjamine palju efektiivsem kui käsitsi. Suuremaid alasid koristatakse viljast mehaaniliste korjevahenditega, kuid need töötavad samal põhimõttel kui marjareha.
SCADA
SCADA (Supervisory Control and Data Acquisition) on arvutisüsteemide ja sidevõrkude abil toimuv tehniliste protsesside jälgimine ja juhtimine. SCADA süsteemi oluliseks komponendiks on arvutiprogrammide pakett. Andmeid kogutakse:
Kogutavaid andmeid kasutatakse süsteemi või protsessi visualiseerimiseks ja juhtimiseks.
Gironde'i departemang
Gironde'i departemang on 2. järgu haldusüksus (departemang) Edela-Prantsusmaal Nouvelle-Aquitaine'i piirkonnas.
Departemang jaguneb halduslikult:
Karikakramäng II
"Karikakramäng II" on Eesti episoodfilm, mis koosneb kolmest aastatel 2012–2013 tehtud lühifilmist: "Aitäh, et sa minuga juhtusid" (2012; režissöör Elina Naan), "Foto" (2013; režissöörid Jan-Erik Nõgisto, Katrin Maimik) ja "Hõbepulm" (2013; režissöörid Andres ja Katrin Maimik),
Ahto Orav
Ahto Orav (sündinud 20. augustil 1969 Põltsamaal) on eesti sportlane (indiaca-mängija), sporditegelane ja koolijuht, võistkondlik maailmameister indiaca ' s (2004).
Sportlasena
Indiaca ' t on ta mänginud alates 1997. aastast. Ta on tulnud aastatel 1999–2015 indiaca ' s kokku 21 korda eri võistkondades ja liikides Eesti meistriks. Ta tuli 2004. aastal indiaca ' s Eesti segavõistkonna koosseisus maailmameistriks.
Treeneri ja sporditegelasena
Ta oli Rahvusvahelise Indiaca Assotsiatsiooni (IIA) ning Eesti Indiaca Liidu (EEIL) asutajaid ja aastatel 1999–2007 viimase president. Oli ka Tartu Indiaca Klubi asutajaid ja aastatel 1999–2002 selle president, 2004. aastast Indiacaklubi Reval juhatuse liige.
Töökäik
2005. aastast on ta Audentese juhatuse esimees. Ta on ka Audentese Erakooli direktor.
Go3 Sport
Go3 Sport (varem TV3 Sport, TVPlay Sports ja Viasat Sport Baltic) on televisiooniettevõtte AS TV Play Baltics spordikanalid, mida edastatakse Baltimaades.
Kanal loodi 2009. aastal nime all Viasat Sport Baltic. See oli ainuke spordikanal Eestis, mille rahvusvaheliste võistluste ülekandeid kommenteerisid Eesti spordikommentaatorid.
Kanal edastas 2015. aastal üle 2600 tunni otseülekandeid aastas. 2018. aastal lisandus uus HD-pildikvaliteediga spordikanal TV3 Sport 2, mis lisas eetrisse ligi 1500 spordiüritust aastas ehk üle 3000 spordi otseülekande. Kahe kanali peale kokku näidati üle 6000 tunni tippspordi otseülekandeid aastas. 2021. aastal lisati valikusse uus kanal TV3 Sport Open.
Eesti televaatajale on kanalid saadaval nii satelliittelevisiooni (Home3) kui ka kaabeltelevisiooni pakkujate vahendusel. Samuti voogedastusteenuse Go3.tv kaudu.
Otseülekannete näitamisõigused
Jalgpall
Korvpall
Motosport
Kergejõustik
Jäähoki
Lisaks
Per Olof Sundman
pisi|Per Olof Sundman Per Olof Sundman (4. september 1922 Vaxholm – 9. oktoober 1992 Stockholm) oli rootsi kirjanik ja poliitik.
Per Olof Sundman debüteeris 1957. aastal novellikoguga "Jägarna".
1969–1980 oli ta Rootsi Keskpartei esindajana Riksdagi saadik.
1975. aastal sai temast Rootsi Akadeemia liige.
1968. aastal pälvis ta Põhjamaade Nõukogu kirjandusauhinna teose "Ingenjör Andrées luftfärd" eest.
Andres Sõber
Andres Sõber (sündinud 25. aprillil 1956 Harkus) on eesti korvpallitreener ja endine korvpallur.
Ta õppis aastatel 1964–1971 Kohila Keskkoolis, 1971–1974 Rapla Keskkoolis ja 1974–1978 Tallinna Pedagoogilises Instituudis.
Andres Sõber mängis 1976.–1983. aastal Eesti korvpallikoondises ja Kalevi esindusmeeskonnas. 1977., 1980. ja 1981. aastal tuli ta Balti karika võitjaks. 1981., 1986. ja 1987. aastal võitis korvpalli Eesti meistrivõistlustel kuldmedali, lisaks üheksal korral hõbe- või pronksmedali. Meistersportlaseks sai 1978. aastal.
Ta oli BC Rakvere Tarvas peatreener ja juhatuse liige. Korvpalli Meistriliigas võitis Sõber BC Rakvere Tarva treenerina 2010. aastal hõbe- ja 2012., 2013. ning 2014. aastal pronksmedali, Eesti karikavõitjaks tuldi 2012. aastal. Andres Sõber on töötanud Eesti noormeeste U-18 (2005) ja U-20 (2011–2013) koondise treenerina ning Eesti meeste koondise abitreenerina.
Tegevus poliitikas
Sõber on aastast 2005 Keskerakonna liige. Ta kandideeris 2011. aasta Riigikogu valimistel ja sai 165 häält, millega valituks ei osutunud.
Ta kandideeris 2023. aasta valimistel Riigikokku, kogus valimisringkonnas nr 6 (Lääne-Virumaa) 304 häält ning ei osutunud valituks.
Federico Fernández
Federico Fernández (sündinud 21. veebruaril 1989 Tres Algarroboses) on Argentina jalgpallur, kes mängib keskkaitsjana Hispaania kõrgliigaklubis Elche.
Ta alustas klubikarjääri Argentina klubis Estudiantes de La Plata, mille koosseisus debüteeris ta Argentina kõrgliigas 2008. aastal. 2009. aastal võitis ta klubiga Lõuna-Ameerika klubide meistrivõistlused Copa Libertadorese ja 2010. aasta kevadhooajal Argentina meistrivõistlused.
2011. aastal liitus Fernández Itaalia kõrgliigaklubiga Napoli. Hooaja 2012–13 teises pooles mängis ta laenul Hispaania kõrgliigaklubis Getafe. 2011. ja 2014. aastal võitis ta Napoliga Itaalia karikavõistlused.
2018. aasta augustis sõlmis ta kaheaastase lepingu Inglismaa kõrgliigaklubiga Newcastle United. Seal mängis ta kokku neli hooaega.
2022. aasta septembris sõlmis ta üheaastase lepingu Elchega.
Argentina jalgpallikoondises mängis Fernández aastatel 2011–2014. Ta kuulus Argentina koondisse 2014. aasta maailmameistrivõistlustel, kus saavutati teine koht.
Liebe ist für alle da
"Liebe ist für alle da" (saksa keeles 'armastus on kõigile') on Rammsteini kuues stuudioalbum, mis avaldati Euroopas 2009. aasta 16. oktoobril, Suurbritannias 19. oktoobril ja Ameerika Ühendriikides 20. oktoobril.
Album salvestati aastatel 2008–2009 Ameerika Ühendriikides California osariigis San Rafaelis.
Pribislaw I
Ta oli Mecklenburgi vürsti Heinrich Borwin II noorim poeg. Kui tema isa suri, jaotasid Pribislaw ja tema kolm venda Mecklenburgi; Pribislaw sai Parchim-Richbergi isandkonna. Kuna ta oli veel alaealine, toimis tema vend Johann I 1238. aastani tema eestkostjana ja ta sirgus Johann I õukonnas.
1238. aastal jõudis ta täisikka ja kolis Parchimi lossi. Tema isandkonda kuulusid Parchimi (sealhulgas Brenz ja Rosengarten) ja Ture valdused, Plau, Goldbergi, Sternbergi ja Richenbergi (Langen Brützi lähedal Warnowi jõe ääres) foogtkonnad. Varsti sattus ta piiritülisse Schwerini krahviga, kes sundis teda loobuma Brenzist ja Neustadt-Glewest.
Pärast seda vaenust suutis ta stabiliseerida oma territooriumi majanduse, asutades Goldbergi ja Sternbergi linnad ning stimuleerides juute asuma elama Parchimi. 1248. aastal andis ta linnaõigused Goldbergile ja Sternbergile. 1240. aastal asutas ta Elde läänekaldale Parchimer Neustadti. 1246. aastal tõi ta Parchimi frantsisklaste ordu liikmed. 1248. aastal kolis ta oma residentsi äsjaehitatud Richenbergi lossi Warnowi jõe ääres Kritzowi küla lähedal.
Pribislaw sattus kaks korda tülli Schwerini piiskopi Rudolf I-ga, korra kümnise maksmise pärast ja korra, kui Rudolf ehitas lossi liiga piiri lähedale, Bützowisse. Pribislaw tundis end lossist ohustatuna. Ta põletas selle maha ja võttis Rudolfi vangi ning sulges ta Richenberg lossi vangikongi. Ta nõudis tagasihoidlikku lunaraha, mille piiskopkond varsti maksis. Rudolf vabastati ja kasutas siis Pribislawi kukutamiseks kõiki võimalusi. Pribislaw kuulutati lindpriiks ja heideti kirikust välja. 1255. aastal võeti Pribislaw vangi ja anti Rudolfile üle. Temalt võeti võim ja tema territoorium jaotati tema vendade ja tema õemehe Schwerini krahvi vahel. Pribislaw läks Pommerisse maapakku, kus ta sai hüvitiseks Białogardi isandkonna. Kui Rudolf 1262. aastal suri, lootis Pribislaw, et saab valdused tagasi, kuid tema vennad keeldusid sellest.
1270. aastal loobus Pribislaw oma nõudmistest Parchim-Richenbergile ja läks tagasi Białogardi, kus ta pärast 12. veebruari 1275 suri.
Abielud ja lapsed
Pribislaw oli kaks korda abielus. Tema esimene naine oli Richard von Friesacki tütar; tema teine naine oli tõenäoliselt Pommeri hertsogi Barnim I tütar. Ta sai tütre ja poja, Pribislaw II, kes oli Białogardi isand aastatel 1270-1316.
Kanaši keel
Kanaši keel on ohustatud. Seda rääkis 2002. aastal umbes 1400 inimest.
Geneetiline assotsiatsiooniuuring
Geneetiline assotsiatsiooniuuring (ingl genome-wide association study, lühend GWAS, varem tuntud ka kui ülegenoomne assotsiatsiooniuuring ) on uuringu tüüp geneetikas ja biostatistikas, kus otsitakse seoseid inimese geneetiliste muutujate ja fenotüübi vahel. GWAS-d keskenduvad peamiselt üksiku nukleotiidi polümorfismide ehk SNP-de ja haiguste vahelise seose selgitamisele.
GWAS seisneb kahe uuringugrupi DNA võrdlemises (juhtkontrolluuring). Ühes grupis on haigust põdevad inimesed (juhud) ja teises grupis inimesed, kellel see puudub (kontrollid). Kasutades SNP-de genotüüpimise kiipe (SNP array) uuritakse iga inimese genoomset DNA-d, kasutades kiibil olevaid miljoneid geneetilisi markereid. Kui üht tüüpi SNP-i esineb haigust põdevate inimeste hulgas sagedamini, peetakse antud SNP-i haigusega seotuks. Haigusega seostatud SNP-d loetakse inimese genoomi kindla regiooni markeriks, mis mõjutab riski haigestuda.
GWAS erineb teistest uuringutüüpidest selle poolest, et uuritakse kogu genoomi, mitte ainult ühte või mõnda geneetilist regiooni. Seetõttu on selline mittekandidaatpõhine lähenemine kontrastiks geenspetsiifilistele kandidaatpõhistele uuringutele. Geneetilised assotsisatsiooniuuringud tuvastavad SNP-e ja teisi variatsioone järjestustes, mis võivad olla haigusega seotud olla, aga ainuüksi GWAS põhjal ei saa täpselt öelda, mis geenid on haiguse põhjustajaks ja kuidas need haiguse avaldumises osalevad.
Ajalugu
Esimene GWAS avaldati 2005. aastal. Seal uuriti kollatähni ealise taandarenguga (age-related macular degeneration, ARMD) patsiente. Selle uuringuga leiti juhtude hulgast kaks SNP-i, millel oli oluliselt erinev alleelisagedus võrreldes kontrollrühmaga.
Taust
thumb|300px|[[Manhattani joonis GWAS-st, kus uuriti vere mikrotsirukulatsiooni. Joonisel avalduvad geneetilised variandid, mis on indiviididel, kel on ahenenud (väikesed) veresooned . Kromosoomides 6, 12 ja 19 on näha tugevaid assotsiatsioone.]]
Inimeste genoomide vahel esineb mitmekülgne variatsioon. Võivad esineda nii väikesed ühe nukleotiidi variatsioonid (SNP-d) kui ka suuremad variatsioonid, nagu deletsioonid, insertsioonid ja koopiaarvu variatsioonid (copy number variations, CNV-d). Neist variatsioonidest võib igaüks muuta indiviidi tunnuseid ehk fenotüüpi, näiteks suurendades indiviidi haigusriski või muutes füüsilisi tunnuseid nagu pikkus.
Enne GWAS-ide kasutuselevõttu oli peamiseks uurimismeetodiks perekondades geenide aheldatusel põhinevad pärilikkuse uuringud. Selline lähenemine oli äärmiselt efektiivne ühe geeni põhjustatud haiguste uurimisel, kuid laialt levinud ja komplekshaiguste korral oli keeruline saadud tulemusi korrata. Ühe võimalusena soovitati geneetilise assotsiatsiooni uuringut. Seda tüüpi uuring uurib, kas teatud geneetilist varianti sisaldav alleel esineb uuritava fenotüübiga inimestes sagedamini, kui on eeldatud. Esmased arvestused näitasid sellise lähenemise suuremat statistilist mõjusust kui seni nõrkade geneetiliste mõjude otsimiseks kasutatud geneetilisel aheleldusel põhinevad uuringud.
GWAS-ide kasutuselevõtule aitasid kaasa biopangad, mis on inimese geneetilise materjali hoidlateks. Biopankade loomine muutis oluliselt odavamaks ja kergemaks uuringute tarbeks vajaliku arvu bioloogiliste proovide kogumise.
Oluline oli ka rahvusvaheline HapMap-projekt, mis alates 2003. aastast on tuvastanud enamiku levinud SNP-dest, mida geneetilistes assotsiatsiooniuuringutes kasutatakse. HapMapi projektiga tuvastatud haplogrupi struktuur võimaldas tähelepanu koondada SNP-de alamrühmale, mis kõige rohkem variatsiooni kirjeldab. Oluliseks eelduseks oli ka SNP-de genotüüpimiseks vajalike kiipide areng.
Ángel Mena
Ta alustas karjääri Ecuadori klubis Emelec, mille põhimeeskonnas debüteeris ta 2007. aastal. Aastatel 2013, 2014 ja 2015 tuli ta klubiga Ecuadori meistriks.
Geneetiline assotsiatsiooniuuring
Metoodika
Kõige sagedamini kasutatakse geneetilistes assotsiatsiooniuuringutes juhtkontroll tüüpi uuringut, mis võrdleb kahte suurt gruppi indiviide, kus juhtude näol on tegu indiviididega, kellel on vaadeldav haigus, ja kontrollide puhul tervete indiviididega. Mõlemas grupis olevate indiviidide DNA genotüübitakse tuntud SNP-de suhtes. Kasutatavate SNP-de arv sõltub vastavast uuringust, üldjuhul jääb see arv miljoni lähedale (500 000 – 700 000), mõnel juhul rohkem (kuni 2 500 000 SNP-d). Seejärel uuritakse nende SNP-de alleelsageduste esinemist juhtude ning kontrollide seas.
Ángel Mena
Aastatel 2017–2018 mängis ta Mehhiko kõrgliiga klubis Cruz Azul. Club Leóniga liitus ta 2019. aastal. 2019. aasta Clausura hooajal oli ta 14 väravaga liiga suurim väravakütt. Lisaks andis ta 10 resultatiivset söötu, mille poolest oli samuti parim mängija liigas.
Abdelhamid Abou Zeid
Abdelhamid Abou Zeid (sünninimega Mohamed Ghadir; 1965 – 25. veebruar 2013) oli Alžeeria islamiäärmuslane, mässuline ja salakaubitseja, kes 2010. aasta paiku sai üheks Malis asuva grupeeringu Al-Qaeda islamistlikus Magribis (AQIM) kolmest juhist. Ta oli terrorist Mokhtar Belmokhtari, kes oli mõnda aega samuti AQIM-i juht, põhirivaal. Mõlemad teenisid raha ja võimu eurooplaste pantvangistamisega. Pärast Timbuktu vallutamist aastal 2012 kehtestas Abou Zeid seal šariaadi ning hävitas sufistlikud pühapaigad.
Abou Zeid hukkus 25. veebruaril 2013 võideldes Põhja-Malis Prantsusmaa ja Tšaadi vägedega. Prantsusmaa presidendi kantselei kinnitas Abou Zeidi surma lõplikult 23. märtsil.
Geneetiline assotsiatsiooniuuring
Metoodika
Sellise uuringu puhul on peamine ühik mõjususe suuruse tõlgendamisel šansside suhe (odds ratio, OR). OR näitab kahe suhtarvu vahelist suhet, mis GWAS-i kontekstis tähendab juhtgrupis nende indiviidide, kellel on spetsiifiline alleel, ja kontrollgrupis olevate indiviidide, kellel on sama alleel, suhtarvude suhet. Kui alleelisagedus juhtgrupis on oluliselt kõrgem kui kontrollgrupis, siis on OR suurem kui 1 ja vastupidi. Lisaks arvutatakse tavaliselt χ2-testi kasutades P-väärtus OR mõjususe määramiseks. OR suhete, mille väärtus erineb tunduvalt 1-st, leidmine ongi geneetiliste assotsiatsiooniuuringu eesmärk, sest see näitab, et SNP on seotud uuritava haigusega.
Juhtkontrolluuringu kasutamisele on mitmeid alternatiive. Üks tavalisematest on kvantitatiivsete fenotüüpiliste andmete, näiteks pikkuse või biomarkerite kontsentratsioonide või isegi geeniekspressiooni, analüüs. Samamoodi on võimalik kasutada ka dominantse või retsessiivse penetrantsuse mustrite uurimiseks mõeldud alternatiivseid statistikuid. Arvutuste tegemiseks kasutatakse bioinformaatilist tarkvara, nagu PLINK, mis toetavad neid alternatiivseid statistikuid.
Tavaliselt võetakse arvesse ka mitmeid muutujaid, mis võivad saadud tulemusi mõjutada. Sellisteks muutujateks on sugu ja vanus. Lisaks on teada, et geneetilised variatsioonid on seostatud geograafiliste ja ajalooliste populatsioonidega, kus mutatsioonid esimesena tekkisid. Seetõttu peavad uuringud arvestama uuringus osalejate geograafilise ja etnilise päritoluga – seda kontrollitakse populatsiooni stratifikatsiooniga.
Tulemused
Geneetiliste assotsiatsiooniuuringute käigus leitud SNP-de, mis on haigusega seotud, tarbeks on püütud luua laialdasi andmebaase. Seoses kiire arenguga GWAS-ide vallas võib leida uusi Vikipeedia stiilis ressursse, mis võimaldaksid luua andmebaase. Hetkel on haigusega seostatud SNP-sid tuhandeid.
Üheks tähtsamaks geneetiliseks assotsiatsiooniuuringuks oli kõige esimene GWAS, mis võrdles 96 patsienti, kellel oli kollatähni ealisuse taandareng, 50 terve kontrolliga. Uuringus leiti kaks SNP-d, mille alleelisagedus kahes grupis oluliselt erines. Need SNP-d leiti komplemendi faktorit H kodeerivast geenist, mis oli ARMD uuringus uudseks avastuseks. Leiud esimesest GWAS-ist on andnud tõuke edasistele funktsionaalsetele uuringutele komplemendisüsteemi terapeutilise manipuleerimise vallas ARMD raviks.
Teine oluline uuring oli 2007. aastal Wellcome Trust Case Control Consortiumi tehtud GWAS, mille käigus uuriti 14 000 juhtu seitsme laiemalt levinud haiguse korral ja 3000 jagatud kontrolli. See oli kõige suurem GWAS, mis uuris aterosklerootilist südamehaigust, esimest tüüpi diabeeti, teist tüüpi diabeeti, reumatoidartriiti, Crohni tõbe, bipolaarset häiret ja hüpertensiooni. Selle uuringuga tuvastati hulgaliselt uusi geene, mis on nende haiguste põhjustajaks.
Piirangud
GWAS-ide puhul on kõige tavalistemaks probleemiks hästi määratletud juht- ja kontrollrühmade puudus, liiga väike valim ja populatsiooni stratifikatsiooni puudumine. Üheks probleemiks GWAS-i kui uuringumeetodi puhul on paljude statistiliste testide tegemine, mis toob kaasa suure hulga valepositiivsete tulemuste avaldumise. Korraliku kvaliteedikontrolli ja metoodikaga on neid võimalik vältida.